b'\n_START_ARTICLE_\nUinnin maailmanmestaruuskilpailut 2003\n_START_PARAGRAPH_\nUinnin pitk\xc3\xa4n radan maailmanmestaruuskilpailut j\xc3\xa4rjestettiin vuonna 2003 kymmenennen kerran. Kilpailut k\xc3\xa4ytiin Espanjan Barcelonassa 12.\xe2\x80\x9327. hein\xc3\xa4kuuta. Kilpailujen j\xc3\xa4rjest\xc3\xa4j\xc3\xa4n\xc3\xa4 toimi kansainv\xc3\xa4linen uimaliitto FINA. Kilpailulajeina olivat uinti, avovesiuinti, uimahypyt, taitouinti ja vesipallo. Kilpailupaikkoina toimivat Palau Sant Jordi, Piscines Bernat Picornell, Piscina Municipal de Montju\xc3\xafc, Club de Nataci\xc3\xb3n de Barcelona ja Barcelonan uimarantojen ja vanhan sataman alue, jossa k\xc3\xa4ytiin avovesiuinnit.'